  Туспуктэм: vk.com (КУЗЕБАЙ книжная лавка) 0+ 16-18 инвожое Ижкарын «Кузебай» книга фестиваль ортчоз, туэ со куинетӥзэ радъяськоз. Ужрадэ эрико книгапоттонниос, гожъяськисьёс, тодосчиос, суредасьёс но крезьгурчиос пыриськозы, карын улӥсьёс но куноос выль потэм книгаосын тодматскозы. Со сярысь кар администрацилэн пресс-службаез ивортӥз. Туэ радъясьёс спектакльёс, лыдӟонъёс но эскеронъёс, лекциос,кылбур концертъёс пыр книга лулчеберетэз возьматыны тыршозы. Фестивальлэн нимысьтыз куноосыз гожъяськись но журналист, Россиысь тодмо автор Шамиль Идиатуллин, кылосбурчи, берыктӥсь, кылбуръёс но кырӟанъёс гожъясь, книга поттӥсь, «Умка и Броневичок» рок-группалэн кивалтӥсез Анна Герасимова, продюссер, культуртрегер, «Ышем гуртъёслэн калык музейзы» ӵектослэн кивалтӥсез Александр Юминов луозы. Фестиваль улсын книгаосын ярмарка ортчоз. Татын Ижкарысь авторъёслэн ужъёсынызы но литература лабораториослэн финалазы потэз верасъёсын нимысьтыз поттэм «Рассказы людей, с которыми ты едешь в ночном трамвае» бичетэн тодматскыны луоз. Со карын пӧртэмлыко улонлы сӥземын. Фестивальлэн радлыкеныз татын тодматскыны луоз. Фестиваль Ижкарысь Усьтэм садын но Усьтэм офисын (Пушкинской урам, 276А, Кар администрация сьӧрын) ортчоз. Тегъёс: Удмуртия Ижкар Литература фестиваль  